**Finneas Baird O’Connell** (s. 30. heinäkuuta 1997 Los Angeles, Kalifornia), taiteilijanimeltään **Finneas** (tyyliteltynä **FINNEAS**), on yhdysvaltalainen muusikko, laulaja, lauluntekijä, tuottaja ja näyttelijä. Hän on kirjoittanut ja tuottanut musiikkia usealla artistille, kuten nuoremmalle sisarelleen Billie Eilishille sekä Selena Gomezille. Finneas voitti viisi Grammy-palkintoa työstään Eilishin debyyttialbumilla *When We All Fall Asleep, Where Do We Go?* (2019). Hän nousi kunnolla julkisuuteen pikkusiskonsa kappaleen "Ocean Eyes" kautta.

Finneas on julkaissut myös useampia omia kappaleitaan. Hänen esikoisalbuminsa *Optimist* julkaistaan lokakuussa 2021. Näyttelijänä Finneas esiintyi vuonna 2013 julkaistussa elokuvassa *Life Inside Out* ja hänet tunnetaan myös roolistaan Alistairina Fox TV:n sarjassa *Glee*.

Varhainen elämä
---------------

Finneas syntyi Los Angelesissa vuonna 1997. Hänen äitinsä Maggie Baird ja isänsä Patrick O’Connell ovat molemmat näyttelijöitä ja muusikoita. Laulaja Billie Eilish on hänen pikkusisarensa. Finneas alkoi tehdä musiikkia 12-vuotiaana vuonna 2010 osallistuttuaan laulunkirjoitustunneille äitinsä kanssa.*lähde?*

Ura
---

### Lauluntekijänä ja tuottajana

Kirjoittaessaan sisarelleen, Finneas haluaa "kirjoittaa kappaleita, joihin hän voi samaistua ja nauttia laulamisesta sekä tuntea sanoitukset ja tehdä niistä omiaan".*lähde?*

Finneas kirjoitti ja tuotti kappaleen "Ocean Eyes" alun perin omalle yhtyeelleen ja antoi sen Eilishille, kun Eilishin tanssiopettaja pyysi heitä kirjoittamaan kappaleen, johon opettaja voisi tehdä koreografian. He latasivat kappaleen SoundCloud-sivustolle, josta kappale nousi hitiksi. Finneasin manageri otti yhteyttä häneen marraskuussa 2015 puhuakseen Eilishin potentiaalista. Finneas sitten auttoi sisartaan saamaan levytyssopimuksen. Hän kirjoitti ja tuotti Eilishin esikois-EP:lle *Don’t Smile at Me* (2017), joka nousi neljänneksitoista *Billboard* 200 -listalle.*lähde?*

Finneas on myös tuottanut ja auttoi kirjoittamaan Eilishin vuonna 2019 julkaistun esikoisalbumin *When We All Fall Asleep, Where Do We Go?*, joka nousi listahitiksi muun muassa Yhdysvalloissa ja Isossa-Britanniassa.*lähde?* Seuraavana vuonna se voitti vuoden albumin ja parhaiten suunnitellun, ei-klassisen albumin Grammy-palkinnot. Albumin "Bad Guy" -kappale valittiin sekä vuoden levytykseksi että lauluksi. Finneas palkittiin myös vuoden tuottajana.

Finneas tuotti myös Eilishin toisen albumin *Happier Than Ever*, joka julkaistiin vuonna 2021. Kuten edellisenkin albumin kohdalla, sisarukset kirjoittivat albumin kappaleet yhdessä.

Sisarensa teosten lisäksi Finneas on tuottanut Selena Gomezin vuoden 2019 singlen "Lose You to Love Me", joka nousi Billboard Hot 100 -listalla ensimmäiseksi, sekä kaksi kappaletta Camila Cabellon samana vuonna julkaistulle albumille *Romance*. Näiden lisäksi Finneas on tuottanut Ashen kappaleen "Moral of the Story" ja teki yhteistyötä John Legendin kanssa julkaisemattomalla kappaleella.*lähde?* Vuonna 2020 musiikin suoratoistopalvelu Spotify nimesi hänet vuoden parhaaksi lauluntekijäksi. Finneas oli vuoden aikana tehnyt kappaleita sisarensa lisäksi muun muassa Demi Lovatolle, Halseylle ja Justin Bieberille.

### Sooloura

Finneas on päälaulaja ja laulunkirjoittaja yhtyeelleen The Slightlys, joka soitti Warped Tourilla 2015. Hänen ensimmäinen soolokappaleensa "New Girl" julkaistiin 2016. Kappaleen musiikkivideo julkaistiin 2019 ja sen ohjasi Emma Sydney Menzies, tähtinä Finneas ja Yasmine Vega. 2019 alussa Finneas soitti ensimmäiset, loppuunmyydyt, omat konserttinsa New Yorkissa ja Los Angelesissa. Hänen esikois-EP:nsä *Blood Harmony*, julkaistiin 4. lokakuuta 2019.*lähde?*

Finneas julkaisi esikoisalbuminsa *Optimist* 15. lokakuuta 2021 Interscope Recordsin kautta. Hän ilmoitti albumin julkaisusta saman vuoden elokuussa ja julkisti samalla sen ensimmäisen singlen "A Concert Six Months from Now", kansikuvan ja kappalelistan.

### Näyttelijänura

Vuonna 2011, O’Connell esitti opiskelijaa komediaelokuvassa *Bad Teacher*. 2013 hän esiintyi *Life Inside Out* -elokuvassa, jonka kirjoitti hänen äitinsä Maggie Baird. O’Connellilla oli rooli myös *Modernissa perheessä* sekä *Aquariuksessa*. Lisäksi hän esitti Alistairia yhdysvaltalaisesa komedia-musikaali-sarjassa *Glee* vuonna 2015.

Yksityiselämä
-------------

Finneas asuu Los Angelesissa. Hän seurustelee vloggaaja Claudia Sulewskin kanssa ja on kirjoittanut kappaleen "Claudia" tyttöystävästään.

Billie Eilishin mukaan hän ja Finneas ovat molemmat synesteetikkoja.

Diskografia
-----------

### Soolojulkaisut

#### Studioalbumit

* *Optimist* (2021)

#### EP:t

* *Blood Harmony* (2019)

#### Singlet

* "New Girl" (2016)
* "I’m in Love Without You" (2016)
* "Break My Heart Again" (2018)
* "Heaven" (2018)
* "Life Moves On" (2018)
* "Landmine" (2018)
* "Hollywood Forever" (2018)
* "College" (2018)
* "Luck Pusher" (2018)
* "Let’s Fall in Love for the Night" (2018)
* "Claudia" (2019)
* "I Lost a Friend" (2019)
* "Angel" (2019)
* "Shelter" (2019)
* "American Cliché" (2021)
* "A Concert Six Months from Now" (2021)

### Tuottajana ja lauluntekijänä

Alla on valikoima muiden artistien teoksia, jotka O’Connell on yksin tai yhteistyönä muiden kanssa sekä tuottanut että kirjoittanut, ellei toisin mainita.

#### Studioalbumit

* *When We All Fall Asleep, Where Do We Go?* (Billie Eilish, 2019)
* *Happier Than Ever* (Billie Eilish, 2021)

#### EP:t

* *Don’t Smile at Me* (Billie Eilish, 2017)

#### Singlet

* "Ocean Eyes" (Billie Eilish, 2016)
* "Lovely" (Billie Eilish & Khalid, 2018)
* "When the Party’s Over" (Billie Eilish, 2018)
* "Bury a Friend" (Billie Eilish, 2019)
* "Moral of the Story" (Ashe, 2019)
* "Bad Guy" (Billie Eilish, 2019)
* "Everything I Wanted" (Billie Eilish, 2019)
* "If the World Was Ending" (JP Saxe, mukana Julia Michaels, 2019) – vain tuotanto
* "Lose You to Love Me" (Selena Gomez, 2019) – vain tuotanto
* "Bikini Porn" (Tove Lo, 2020)
* "No Time to Die" (Billie Eilish, 2020)
* "Lonely" (Justin Bieber ja Benny Blanco, 2020)

Palkinnot
---------

Grammy-palkinnot
* Vuoden albumi: *When We All Fall Asleep, Where Do We Go?* (2020)
* Vuoden laulu: "Bad Guy" (2020)
* Vuoden levytys:
	+ "Bad Guy" (2020)
	+ "Everything I Wanted" (2021)
* Paras suunniteltu, ei-klassinen albumi: *When We All Fall Asleep, Where Do We Go?* (2020)
* Paras visuaaliseen mediaan tehty laulu: "No Time To Die" (2021)
* Vuoden tuottaja: 2020

Lähteet
-------

### Huomautukset

1. ↑  Vuosi kuvaa sitä vuotta, jolloin palkinto on jaettu.

### Viitteet

1. ↑  Finneas O’Connell AllMusic. Viitattu 24.4.2020. (englanniksi)
2. 1 2 3 4 5 6 7  Herbert, Tom: Who is Billie Eilish's brother Finneas O'Connell? Six facts about the singer-songwriter *Evening Standard*.  27.1.2020. Viitattu 24.4.2020. (englanniksi)
3. ↑  Cirisano, Tatiana: Billie Eilish on Her Viral Breakthrough: ’I Don't Want To Take This For Granted’ *Billboard*.  20.10.2017. Viitattu 8.8.2018.
4. 1 2  Grammy Award Results for Finneas O’Connell The Recording Academy. Viitattu 22.3.2021. (englanniksi)
5. 1 2  Peters, Daniel: Finneas announces debut album ‘Optimist’, releases its first single *NME*.  5.8.2021. BandLab Technologies. Viitattu 5.9.2021. (englanniksi)
6. ↑  Moore, Sam: Finneas named as world’s number one songwriter on Spotify in 2020 *NME*.  7.7.2021. BandLab Technologies. Viitattu 5.9.2021. (englanniksi)
7. 1 2 3  Finneas – Discography Discogs. Viitattu 24.4.2020. (englanniksi)
8. ↑  Flemming, Jack: Finneas O’Connell, Billie Eilish’s brother and producer, snaps up Los Feliz home *Los Angeles Times*.  26.11.2019. Viitattu 5.5.2020.
9. ↑  Nattress, Katrina: Billie Eilish Explains How Synesthesia Affects Her Music  30.5.2019. iHeartRadio. Viitattu 5.5.2020.
10. ↑  Finneas announces debut EP, Blood Harmony, shares "Shelter": Stream *Consequence of Sound*.  22.8.2019. Viitattu 5.5.2020. (englanniksi)
11. ↑  Finneas Spotify. Viitattu 5.5.2020.
12. ↑  Credits for Finneas Tidal. Viitattu 2.5.2020. (englanniksi)

Aiheesta muualla
----------------

* Kuvia tai muita tiedostoja aiheesta **Finneas O’Connell** Wikimedia Commonsissa

Billie Eilish

|  |  |
| --- | --- |
| Studioalbumit | 
* *When We All Fall Asleep, Where Do We Go?*
* *Happier Than Ever*

 |
| Livealbumit | 
* *Live at Third Man Records*

 |
| EP:t | 
* *Don’t Smile at Me*

 |
| Singlet | 
* "Ocean Eyes"
* "Six Feet Under"
* "Bellyache"
* "Bored"
* "Watch"
* "Copycat"
* "Idontwannabeyouanymore"
* "My Boy"
* "&Burn"
* "Bitches Broken Hearts"
* "Lovely"
* "Party Favor"
* "You Should See Me in a Crown"
* "When the Party’s Over"
* "Come Out and Play"
* "When I Was Older"
* "Bury a Friend"
* "Wish You Were Gay"
* "Bad Guy"
* "All the Good Girls Go to Hell"
* "Everything I Wanted"
* "No Time to Die"
* "Ilomilo"
* "My Future"
* "Therefore I Am"
* "Lo vas a olvidar"
* "Your Power"
* "Lost Cause"
* "NDA"
* "Happier Than Ever"
* "What Was I Made For?"

 |
| Muuta | 
* Diskografia
* Finneas O’Connell

 |



|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Norja
* Espanja
* Ranska
* BnF data
* Saksa
* Yhdysvallat
* Tšekki
* Alankomaat
* Puola

 |
|  |
| Taiteenala | 
* Grammy Awards
* MusicBrainz

 |

 |